[bookmark: _Hlk154566662]Z A P I S N I K
s 36. sjednice Vijeća Mjesnog odbora „Kralj Petar Svačić“ održane u petak, 22. ožujka 2024.
u 17,00 sati u prostorijama Mjesnog odbora „Kralj Petar Svačić“ u Preradovićevoj 29

Nazočni članovi Vijeća Mjesnog odbora: Tamara Božić, Martina Cajner Vela, Ana-Marija Huzjan, Taiba Redžepagić 
Predsjednica Vijeća Mjesnog odbora utvrđuje da je nazočna većina članova Vijeća te su stvoreni uvjeti za održavanje sjednice i pravovaljano odlučivanje.
[bookmark: _Hlk164329194]Predsjednica Vijeća Mjesnog odbora predlaže usvajanje Zapisnika s prethodne 35. sjednice Vijeća i otvara raspravu o istome. Budući da nema primjedbi na Zapisnik, Vijeće Mjesnog odbora „Kralj Petar Svačić“ jednoglasno usvaja zapisnik s 35. sjednice Vijeća Mjesnog odbora „Kralj Petar Svačić“.
Predsjednica Vijeća Mjesnog odbora predložila je sljedeći 

DNEVNI  RED:
1. Nacrt prijedloga Odluke o uvjetima korištenja javnih parkirališta, javnih garaža,
	nerazvrstanih cesta i drugih površina javne namjene za parkiranje vozila, mišljenje, daje se
2. Nacrt prijedloga Naredbe o uvjetima prometovanja u središnjem dijelu Grada
Zagreba i pješačkim zonama, mišljenje, daje se
3. Uvođenje prometne regulacije na raskrižje Žerjavićeva-Trg kralja Petra Svačića, donošenje zaključka 
4. Postavljanje pločice s naznakom autora skulpture Dječaka i pločice s naznakom pitke vode, donošenje zaključka 
5. Pitanja i prijedlozi

Predloženi dnevni red jednoglasno je usvojen. 

Ad 1. Nacrt prijedloga Odluke o uvjetima korištenja javnih parkirališta, javnih garaža,
nerazvrstanih cesta i drugih površina javne namjene za parkiranje vozila, mišljenje, daje se

U pogledu Nacrta prijedloga Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila, Vijeće Mjesnog odbora „Kralj Petar Svačić“ daje negativno mišljenje s tri glasa protiv – Taiba Redžepagić, Tamara Božić, Martina Cajner Vela i jednim glasom za – Ana-Marija Huzjan. 
Obrazloženje: povećanje cijene za korištenje javnih parkirnih mjesta je previsoko. 
[bookmark: _Hlk164329839]Vijeće Mjesnog odbora „Kralj Petar Svačić“ sa 3 glasa protiv i 1 glasom za donosi sljedeći

ZAKLJUČAK
[bookmark: _Hlk162015218]o davanju mišljenja na Nacrt prijedloga Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila


1. Vijeće Mjesnog odbora „Kralj Petar Svačić“ daje negativno mišljenja o Nacrtu prijedloga Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila.

2. Ovaj Zaključak dostavlja se Vijeću Gradske četvrti Donji grad na daljnje postupanje.

   
Ad 2. Nacrt prijedloga Naredbe o uvjetima prometovanja u središnjem dijelu Grada
Zagreba i pješačkim zonama, mišljenje, daje se

U pogledu Nacrta prijedloga Naredbe o uvjetima prometovanja u središnjem dijelu Grada Zagreba i pješačkim zonama Vijeće Mjesnog odbora „Kralj Petar Svačić“ jednoglasno daje negativno mišljenje. 

Obrazloženje: 
a) Nacrtom nisu predviđena mjesta iskrcaja kojima bi se u potpunosti anulirala potreba ulaska teških dostavnih vozila u pješačku zonu te u vezi s tim nije uvedena obveza dostave na ručnim ili električnim kolicima do poslovnih objekata. 
b) Naknada za ulazak vozila u pješačku zonu je preniska posebno kada uzmemo u obzir da podloga – betonske i granitne kocke – na većini površine ne može podnijeti toliko opterećenje zbog čega dolazi do njezinog oštećenja. Ista se niti sada ne sanira prikladno. Njezina trenutna oštećenja jasan su znak ovakve politike za dostavna vozila. Troškovi saniranja su visoki i ne smatramo da je naknada koja se ovime uspostavlja dovoljna kako bi se kompenziralo održavanje podloge. 
c) Vrijeme u kojoj je dostava dopušta je predugačko budući da je u 11,00 sati pješačka zona već prepuna pješaka uslijed čega dolazi do opasnih situacija za pješake, a i pješačka zona gubi svoj smisao i komoditet ako se naši sugrađani stalno moraju osvrtati za vozilima. 

Vijeće Mjesnog odbora „Kralj Petar Svačić“ jednoglasno donosi sljedeći


ZAKLJUČAK

[bookmark: _Hlk162015369]o davanju mišljenja na Nacrt prijedloga Naredbe o uvjetima prometovanja u središnjem dijelu Grada Zagreba i pješačkim zonama


1. Vijeće Mjesnog odbora „Kralj Petar Svačić“ daje negativno mišljenje o Nacrtu prijedloga Naredbe o uvjetima prometovanja u središnjem dijelu Grada Zagreba i pješačkim zonama.

2. Ovaj Zaključak dostavlja se Vijeću Gradske četvrti Donji grad na daljnje postupanje.


Ad 3. Uvođenje prometne regulacije na raskrižje Žerjavićeva-Trg kralja Petra Svačića, donošenje zaključka 
Zbog posebno opasnog raskršća za pješake i na opetovano traženje naših sugrađana Vijeće Mjesnog odbora „Kralj Petar Svačić“ donosi sljedeći 

ZAKLJUČAK
1. Vijeće Mjesnog odbora „Kralj Petar Svačić“ traži od Vijeća Gradske četvrti Donji grad da podrži ovaj Zaključak, na način da se od nadležnog gradskog ureda zahtijeva da obavi očevid na licu mjesta i predloži te provede sigurnije prometno rješenje na raskrižju Žerjavićeve i Trga kralja Petra Svačića, a mi kao Vijeće predlažemo postavljanje svjetlosne signalizacije. 

2. Zbog iznimno prometnog prijelaza i na zahtjev naših sugrađana tražimo da nadležni gradski ured donese rješenje kojim će se povećati sigurnost zapadnog pješačkog prijelaza iz Žerjavićeve na Trg kralja Petra Svačića.

3. [bookmark: _Hlk164675675]Ovaj zaključak dostavlja se Vijeću Gradske četvrti Donji grad na daljnje postupanje.


Ad 4. Postavljanje pločice s naznakom autora skulpture Dječaka i pločice s naznakom pitke vode, donošenje zaključka 
Zbog upita i potreba građana Vijeće Mjesnog odbora „Kralj Petar Svačić“ donosi sljedeći

ZAKLJUČAK

1. Vijeće Mjesnog odbora „Kralj Petar Svačić“ traži da Vijeće Gradske četvrti Donji grad podrži, a nadležni gradski uredi provedu zahtjev za postavljanjem pločice s imenom autora i godinom postavljanja skulpture Dječaka na fontani na Trgu kralja Petra Svačića. 

2. Vijeće također traži da se navedena fontana na odgovarajući način (pločicom ili slično) obilježi kao mjesto moguće konzumacije pitke vode budući da se radi o ireverzibilnoj fontani. 

3. Ovaj zaključak dostavlja se Vijeću Gradske četvrti Donji grad na daljnje postupanje.

Ad 5. Pitanja i prijedlozi
Vijeće Mjesnog odbora „Kralj Petar Svačić“ traži da se provede postupak javne nabave u svrhu nabave i zamjene odnosno postavljanja dijelova ukrasne zelene ograde (fotografija niže) oko parka na Trgu kralja Petra Svačića zbog mjestimičnih oštećenja, odnosno zbog mjestimično oštećenih i nedostajućih elemenata. 
[image: ]


Sjednica je završila u 18 sati.
Zapisnik je vodila Ana-Marija Huzjan.

KLASA: 024-08/24-003/670
URBROJ: 251-13-11-1/003-24-2
Zagreb, 22. ožujka 2024.






Predsjednica
Vijeća Mjesnog odbora
„Kralj Petar Svačić“

[bookmark: _GoBack]Ana-Marija Huzjan, v.r.

